رد يونس بنسليمان وكيل لائحة التجمع الوطني للأحرار للانتخابات التشريعية بدائرة سيدي يوسف بنعلي بمراكش٬ على احزاب سياسية بلا ما يسميها. وقال فتجمع حزبي بمدينتو ان “الأحرار لا يمنح التزكيات كشيك على بياض” وانو ما عمرو كان هدفو عو “مجرد ملء الفراغات في اللوائح” وتحدث بنسليمان عما سماه “نهج علمية ديمقراطية وتشاركية بتنسيق مع المنسقين الجهويين للحزب” وان هاد العملية “مكنت من ترشيح كفاءات وأطر قادرين على تحمل المسؤولية”. هاد الرد جا من قيادي كان فحزب العدالة والتنمية بمراكش وشغل مناصب مهمة. اليوم مشى لحزب التجمع الوطني للاحرار. انتقادات كثيرة كانت توجهات ليه ولامثالو. احزاب بحال العدالة والتنمية والاصالة والمعاصرة واخرى هدرات علي ما سمته استمالة مرشحين او ثتنيهم على الترشح ولا على “ضغوطات” و”ترهيب” و”ترغيب” شاركو فيه حتى “بعض اعوان السلطة” كيف قال بيان للبي جي دي”. بنسليمان قال “يجب أن ندعم هذه الكفاءات ضد التشويش والإشاعات، لأن الحزب يعاني من تشويش كبير بسبب خوف البعض من فقدان المقاعد، لأنهم يدركون أن المغاربة يثقون بحزب التجمع وبأنه قادر على تنزيل إصلاحات كبيرة”. مرشح لحمامة فسيدي يوسف بنعلي قال ان حزبه مرشح باش يكون فالرتبة الاولى وان هاد النتيجة تتويج لخدمة بدات هادي 5 سنين واكد “الأحرار هو الحزب الأول في المغرب، ويجب أن يتوج هذا بالفوز في انتخابات 8 شتنبر”. 
بنسليمان اللي طفى “المصباح” وطار مع “الحمامة” رد على منتقدي حزبو: الاحرار ما كيعمرش الفراغات فاللوائح وما كيعطيش التزكيات كشيك بلان وغاديين نربحو الانتخابات